శంకరంబాడి సుందరాచారి
తెలుగు రచయిత లలో శంకరంబాడి సుందరాచారి (ఆగష్టు 10, 1914 - ఏప్రిల్ 8, 1977) కి ఒక ప్రత్యేక స్థానం ఉంది. తెలుగు ప్రజలకు, ఆంధ్ర ప్రదేశ్‌ రాష్ట్రానికి రాష్ట్ర గీతమైన మా తెలుగు తల్లికి మల్లె పూదండ అందించాడు.
సుందరాచారి, 1914 ఆగష్టు 10 న తిరుపతిలో జన్మించాడు. అతని మాతృభాష తమిళం. మదనపల్లెలో ఇంటర్మీడియట్ వరకు చదివాడు. చిన్నతనం నుండే ఆయన స్వతంత్ర భావాలు కలిగి ఉండేవాడు. బ్రాహ్మణోచితములైన సంధ్యావందనము వంటి పనులు చేసేవాడు కాదాయన. తండ్రి మందలించగా జంధ్యాన్ని తెంపివేసాడు. తండ్రి మందలింపునకు కోపగించి, పంతానికి పోయి, ఇంటి నుండి బయటికి వెళ్ళి పోయాడు.
కమలాకరుడు
కమలాకరుడు (1616-1700), భారతీయ ఖగోళ శాస్త్రవేత్త మరియు గణిత శాస్త్రవేత్త. ఈయన గోదావరి నది ఉత్తర తీర ప్రాంత గ్రామం అయిన గోలగ్రామంలో పండితుల కుటుంబం నుంచి వచ్చినవారు. ఆయన తండ్రి "నరశింహ" యొక్క జనన సంవత్సరం 1586 .కమలాకరుని యొక్క యిద్దరు సోదరులు కూడా ఖగోళ, గణిత శాస్త్రవేత్తలు. వారు దివాకరుడు (జననం.1606), మరియు రంగనాథుడు. కమలాకరుడు తన పెద్ద సోదరుడు దివాకరుడు వద్ద నుండి ఖగోళ శాస్త్ర విద్యను అభ్యసించాడు. దివాకరుడు ఖగోళ శాస్త్రం పై ఐదు విశేష రచనలు చేశారు. ఆయన కుటుంబం తర్వాత కాలంలో వారణాశికి వలస పోయారు.
కమలాకరును ప్రధాన రచన "సిద్ధాంతతత్వవివేక". ఈ గ్రంథం 1658 లో వారణాశిలో వ్రాయబడి సుందర ద్వివేది ద్వారా వారణాసి సిరీస్ ద్వారా ప్రచురింపబడింది. ఈ రచనలో 13 అధ్యాయాలు ఉన్నాయి.వీటిలో 3,024 శ్లోకములున్నవి. ఈ గ్రంథం సమయాన్నికొలిచే ప్రమాణాలు, గ్రహాల చలన నియమాలు, గ్రహాల యొక్క యదార్థ అక్షాంశాలు, భ్రమణానికి సంబంధించిన మూడు సమస్యలు, గ్రహాల వ్యాసాలు మరియు వాటి మధ్య దూరాలు, భూమి యొక్క ఛాయలు, చంద్రుని కళలు, సూర్య మరియు చంద్ర గ్రహణాలు, సూర్యుడు యొక్క డిస్క్ చుట్టూ గ్రహాల ప్రయాణాలు, చంద్రుని మరియు సూర్యుని పటాలు, గొప్ప సమస్యలు, వ్రాయబడ్డాయి.